**Svend Adolf Solberg** (født 17. april 1831 i Drammen, død 1890) var en norsk trelasthandler, politiker og ordfører fra Drammen kommune, sønn av trelasthandler og politiker Andreas Solberg (1801–1862) og Ingeborg Nicoline Solberg (1799–).

Karriere
--------

Etter endt utdannelse som jurist gikk Svend Adolf Solberg inn i firmaet «And. H. Kiær & Co.» Han drev også firmaet «Hans Kiær & Co», sammen med familien Kiær. Fra 1868 til 1874 var han direktør i Drammens Privatbank.

### Politikk

Solberg var i tidsrommet 1865 til 1885 medlem av bystyret i Drammen og ordfører i 1874. Han var 2. representant for Drammen på Stortinget i tidsrommet 1880-82 samt på overordentlige Storting, også kalt omframstortinget i 1882. Han var også medlem av Næringskomiteen nr 1, i 1882 og av Skattekomiteen og Traktatkomiteen.

### Hans Kiær & Co. og And. H. Kiær & Co.

«Hans Kiær & Co» ble stiftet i 1820 av Hans Kiær (1795) og brødre hans, Nils og Gunnerius, faren til Svend, Andreas Solberg var også med i driften gjennom konen sin Ingeborg Nicoline Kiær, søsteren til Hans og tanten til de andre Kiær-brødrene. Frem mot 1850 kjøpte firmaet opp store skogseiendommer på østlandet, med tilhørende sager. Peter Collett Solberg, fortsatte virksomheten videre sammen med Kiærfamilien. Petter giftet seg forøvrig med sin tremenning Anna Margrete Kiær, datter av Anders Ferrand Kiær og Martine Cappelen. Virksomheten ble drevet helt fram til 1950-årene.

#### And. H. Kiær & Co

I 1856 grunnla sønnen til Hans Kiær, Anders Ferrand Kiær (1825–), sammen med de andre slektningene, «And. H. Kiær & Co», for å kunne etablere seg i Fredrikstad i forbindelse med de store sagbrukene og høvleriene som ble opprettet langs Glomma.

Familie
-------

Svend var sønn av trelasthandler og politiker Andreas Solberg (1801–1862) og Ingeborg Nicoline Solberg (1799–). Han giftet seg med Lovise Christiane Arbo, de fikk seks barn: Christiane Fredrikke Solberg (1862–), Andreas Solberg (1864–), Peter Collett Solberg (1866–1934), Svend Adolf Solberg (1868–), Ingeborg Nicoline Solberg (1869–), Carl Ludvig Solberg (1870–) og Carl Nicolai Andreas Solberg (1872–).

Kobbervik gård
--------------

Svend bodde på Kobbervik gård sammen med kone og barn. På gården bodde også hans mor, Ingeborg, titulert som selveierske og skipsrederske fordi hun var enke av skipsreder og politiker Andreas Solberg(1801–1862). Søsteren til Svend, Elise Solberg(1842–) bodde også på gården. Gården ble opprinnelig kjøpt av faren til Svend i 1842 og forble i familiens eie frem til 1927.

Referanser
----------

1. 1 2   Stortinget og statsraadet: 1814–1914. B. 1 D. 2 : Biografier L-Ø : samt tillæg, side(r) 810[Hentet fra Wikidata]
2. ↑  «Solberg, Svend Adolf (1831 – 1890) | Drammen Byleksikon». *byleksikon.drmk.no*. Besøkt 11. august 2022.
3. 1 2 3 4  «Svend Adolf Solberg – lokalhistoriewiki.no». *lokalhistoriewiki.no*. Besøkt 11. august 2022.
4. ↑  «001 Sven Adolf Solberg - 0274 Kobbervig - 005 - Tellingskretsoversikt - Folketelling 1885 for 0602 Drammen kjøpstad - Digitalarkivet». *www.digitalarkivet.no* **(norsk)**. Besøkt 11. august 2022.

Kilder
------

* Lindstøl, Tallak: *Stortinget og Statsraadet 1814-1914*. Kristiania, 1914

|  |  |
| --- | --- |
| Oppslagsverk/autoritetsdata | Drammen byleksikon **·** Prabook **·** Historisk befolkningsregister
 |